Navoiyda “Sarmishsoy” dam olish zonasi faoliyat boshladi (foto)

Navoiy viloyati Navbahor tumanida “Sarmishsoy” dam olish zonasi faoliyat boshladi. Bu haqda O‘zA xabar bermoqda.

Shu munosabat bilan tashkil etilgan marosimda viloyat hokimi Q.Tursunov, davlat va jamoat tashkilotlari vakillari, mahalla faollari, nuroniylar, yoshlar ishtirok etdi.

Dam olish maskani hududning turizm salohiyatini oshirish, sayyohlarga sifatli xizmat ko‘rsatishni tashkil etish maqsadida “Muhabbat bog‘i” MChJ tashabbusi bilan barpo etildi.


Hududda har biri ikki va to‘rt xonali 40 ga yaqin kottej qurildi. Tuman markazidan 22 kilometr uzoqda joylashgan ushbu maskan bir vaqtning o‘zida 100 nafar sayyohga xizmat ko‘rsatish imkoniyatiga ega.